الفندق: منتجع شاطىء دبي مارين
 التقييم: “ﻻ انصح به”. اعحبني الشاطئ وخدمة النقل من الفلل للريسيبشن سريعة. اوﻻ في الجناح التنفيذي المفروض سلة فواكه يومية حجزنا 3 ليالي وﻻ يوم ماشفنا وﻻ نص تفاحة رغم اني اشتكيت للرسبشن تانيا طلبنا ماء لانو معايا طفل يحتاج رضاعة للاسف محد نفذ طلبنا ثالثا كتبتلهم عندي مناسبة ذكرى زواجي وطلبت شي مميز ولكن ﻻ يوجد اي ترتيبات وﻻ حتى وردة او قطعة كيك رابعا وقت الخروج اضافو في الفاتورة 3 اشياء من المني بار واحنا ما استخدمنا شي وكمان حابولنا فاتورة اننا طلبنا دبل اسبريسو مع فاتورة بتوقيعنا اننا طلبناها من الروم سيرفس وطالبونا بالسداد طبعا كلها اشياء نفيتها واصريت على عدم الدفع وجابو المدير واتاكدو انها مو لنا وخرجنا بقيمة التأمين كاملة الحمد لله بصراحة فندق فيه نصب جدا جدا رابعا لمن نخرج ونبغى تكسي جانا رجال تبع الفندق وسالنا تبغو تكسي قلنا ايوة واشر لسيارة تبع الفندق وقالنا سعرها زي التكسي العادي ركبنا ووصلنا الين نهاية الشارع ب85 درهم وفي الرجعة بتاكسي دبي ما اخد 16 درهم خامسا التكييف المركزي سيء جدا جدا وطلبنا عامل  يشوف المكيف جا وحرك المكيف وقال خلاص تمام وراح طلبنا تغيير الغرفة وللاسف نفس الوضع تكييف ضعيف ﻻ يتناسب مع كونو 5 نجوم والله ﻻ يستحق الا 3 وكثير عليه كمانبصراحة كان اختيار سيء جدا جدا جدا واتمنى محد يجربو انا اتورطت غشان حجزت من بوكينج غير مستردة وحاولت اكنسل الحجز واتواصلت مع بوكينج بس للاسف ماقدرت